# Kerajaan Belanda

**Kerajaan Belanda** (Belanda: *Koninkrijk der Nederlanden*; pronounced [ˈkoːnɪŋkrɛiɡ dɛr ˈneːdərlɑndə(n)] ( dengar)), biasanya dikenali sebagai **Belanda**, ialah sebuah negara berdaulat dan monarki berperlembagaan dengan 98% wilayah dan penduduknya di Eropah Barat dan dengan beberapa wilayah pulau kecil India Barat di Caribbean (dalam kumpulan Kepulauan Lindung Angin dan Antilen Lindung Angin).

Empat bahagian Kerajaan— Aruba, Curaçao, Belanda dan Sint Maarten— ialah negara juzuk (*landen*; kata tunggal *land*) dan mengambil bahagian atas dasar persamaan sebagai rakan kongsi dalam Kerajaan. Walau bagaimanapun, dalam praktiknya, kebanyakan urusan Kerajaan ditadbir oleh tanah besar Belanda— yang merangkumi kira-kira 98% daripada kawasan tanah dan penduduk Kerajaan— bagi pihak seluruh Kerajaan. Akibatnya, Aruba, Curaçao dan Sint Maarten bergantung kepada Belanda dalm hal-hal seperti dasar luar dan pertahanan, tetapi berautonomi pada satu tahap tertentu, dengan parlimen mereka sendiri.

Sebahagian besar kawasan tanah negara juzuk Belanda adalah di Eropah, manakala tiga perbandaran khasnya (Bonaire, Sint Eustatius dan Saba) terletak di Caribbean, begitu juga dengan tiga negara juzuk yang lain. Kerajaan ini mempunyai penduduk sebanyak 17,737,438 orang setakat November 2019.

## Negara juzuk

Kerajaan Belanda terdiri daripada empat negara juzuk: Belanda, Aruba, Curaçao, dan Sint Maarten. Terdapat perbezaan antara *Kerajaan Belanda* dan *Belanda*: Kerajaan Belanda ialah sebuah negara berdaulat yang komprehensif, manakala Belanda adalah salah satu daripada empat negara juzuknya. Tiga pulau Caribbean (Aruba, Curaçao, dan Sint Maarten) adalah tiga negara juzuk selebihnya. Tiga pulau Caribbean lain (Bonaire, Sint Eustatius, dan Saba) adalah perbandaran khas dalam negara Belanda. Sehingga pembubarannya pada 2010, pulau-pulau itu telah membentuk Antillen Belanda, kecuali Aruba, yang meninggalkan kumpulan itu pada 1986.

Negara juzuk Kerajaan Belanda| Negara | Penduduk (November 2019) | Peratusan penduduk Kerajaan | Luas | Peratusan luas Kerajaan | Ketumpatan penduduk |
| --- | --- | --- | --- | --- | --- |
|  | Subbahagian |
|  Netherlands | 17,424,978 | 98.24% | 41,873 km2 (16,167 bt2) | 98.45% | 516/km2 (1,340/sq mi) |
|  |  Wilayah Belanda Eropah | 17,399,821 | 98.10% | 41,545 km2 (16,041 bt2) | 97.68% | 521/km2 (1,350/sq mi) |
|  Bonaire†‡ | 20,104 | 0.11% | 288 km2 (111 bt2) | 0.69% | 69/km2 (180/sq mi) |
|  Sint Eustatius†‡ | 3,138 | 0.02% | 21 km2 (8.1 bt2) | 0.05% | 150/km2 (390/sq mi) |
|  Saba†‡ | 1,915 | 0.01% | 13 km2 (5.0 bt2) | 0.03% | 148/km2 (380/sq mi) |
|  Aruba† | 112,309 | 0.63% | 180 km2 (69 bt2) | 0.42% | 624/km2 (1,620/sq mi) |
|  Curaçao† | 158,665 | 0.89% | 444 km2 (171 bt2) | 1.04% | 358/km2 (930/sq mi) |
|  Sint Maarten† | 41,486 | 0.23% | 34 km2 (13 bt2) | 0.08% | 1,221/km2 (3,160/sq mi) |
|  *Kingdom of the Netherlands* | *17,737,438* | *100.00%* | *42,525 km2 (16,419 bt2)* | *100.00%* | *515/km2 (1,330/sq mi)* |
| † Sebahagian Caribbean Belanda. ‡ Sebahagian Belanda Caribbean. |

**Jadual perbandingan**

| Subbahagian | Mata wang | Bahasa utama | Agama utama |
| --- | --- | --- | --- |
| Belanda | Euro | Belanda | Tiada agama, Kristian |
| Bonaire | Dolar AS | Papiamento, Belanda (rasmi) | Katolik, Protestan |
| Sint Eustatius | Dolar AS | Inggeris, Belanda (rasmi) | Protestan, Katolik |
| Aruba | florin Aruba | Papiamento, Belanda (rasmi), Sepanyol | Katolik |
| Saba | dolar AS | Inggeris, Belanda (rasmi) | Katolik |
| Curaçao | Guilder Antillen Belanda | Papiamento, Belanda (rasmi) | Katolik |
| Sint Maarten | Guilder Antillen Belanda | Inggeris, Belanda (rasmi), Sepanyol | Katolik, Protestan |

## Garis masa negara juzuk

| Masa | negara | Perubahan |
| --- | --- | --- |
| 1954–1975 | * Netherlands
* Netherlands Antilles
* Suriname
 | Piagam Kerajaan Belanda ditandatangani |
| 1975–1986 | * Netherlands
* Netherlands Antilles
 | Suriname memperoleh kemerdekaan dan menjadi  Republic of Suriname |
| 1986–2010 | * Aruba
* Netherlands
* Netherlands Antilles
 | Aruba berpisah dari Antillen Belanda untuk menjadi negara juzuk dengan haknya sendiri |
| 2010–sekarang | * Aruba
* Curaçao
* Netherlands
	+ Bonaire
	+ Sint Eustatius
	+ Saba
* Sint Maarten
 | Antillen Belanda dibubarkan. Curaçao dan Sint Maarten menjadi negara juzuk, manakala pulau BES menjadi majlis perbandaran khas Belanda. |

## Nota

## Rujukan